הסופר קאפ האיטלקי 2006 היה המהדורה ה-19 של הסופר קאפ האיטלקי. הוא נערך ב-26 באוגוסט 2006, בסן סירו, שבמילאנו, איטליה. המשחק שוחק בין אלופת הסרייה א' לעונת 2005/06, אינטר מילאנו, לבין מחזיקת הגביע האיטלקי של אותה העונה, רומא. הבחירה לאפשר לסגנית מחזיקת הגביע להשתתף בסופר קאפ האיטלקי של אותה השנה במקום אלופת הליגה המקורית נבעה בשל פרשת הטיית המשחקים בסרייה א' 2006. כתוצאה מכך, יובנטוס, שהייתה אלופת הליגה במקור, ירדה לסרייה ב', ואינטר אשר סיימה במקום השני הוכרה כאלופה באותה העונה. מכיוון שעתה נוצר מצב שבו אינטר היא גם אלופת הליגה וגם מחזיקת הגביע באותה העונה, הוחלט לתת לסגנית מחזיקת הגביע, רומא, את ההזדמנות להתחרות מול אינטר במסגרת הסופר קאפ האיטלקי. אינטר ניצחה במשחק בתוצאה 3–4 לאחר הארכה.
ראקל גונזלס
ויקטוריה גונזלס (באנגלית: Victoria González; נולדה ב-12 בינואר 1991) הידועה יותר בשם הבמה שלה, ראקל רודריגז היא מתאבקת אמריקאית ממוצא מקסיקני, המופיעה בארגון ההיאבקות WWE בתוכנית NXT. גונזלס היא דור שני בהיאבקות מקצועית, בתו של המתאבק ריק (ריקי) גונזלס.
קריירת היאבקות מקצועית.
טורניר הנשים לזכר מאי יאנג (2016–2018).
ב-25 באוקטובר 2016, דווח שגונזלס חתמה על חוזה ב-WWE ונשלחה ל-WWE Performance Center. היא ערכה את הופעת הבכורה בזירה ב-20 בינואר 2017 במסגרת מופע של NXT שאינו שודר בטלוויזיה, כאשר היא השתתפה בקרב באטל רויאל בן תריסר מתאבקות תחת שמה האמיתי. ב-3 במאי בפרק של התוכנית NXT, גונזלס רשמה את הקרב הטלוויזיוני הראשון שלה, ובו היא הודחה במהלך באטל רויאל אשר קבע את זהות הטוענת לכתר לאליפות הנשים של NXT. תחת שם הבמה ריינה גונזלס, היא השתתפה בטורניר הנשים לזכר מאי יאנג לשנת 2017, שבו היא הודחה על ידי ניקול סבוי כבר בסיבוב הראשון; קרב ששודר ב-28 באוגוסט. גונזלס השתתפה גם בטורניר של שנת 2018, ובו היא הודחה פעם נוספת בסיבוב הראשון, הפעם על ידי קייסי קטנזארו.
הציוות לדקוטה קאי (2020–2021).
באירוע , שנערך ב-16 בפברואר 2020, גונזלס הופיעה לראשונה מאז טורניר הנשים לזכר מאי יאנג תחת שם במה חדש, ראקל גונזלס. היא הפריעה בקרב הרחוב בין דקוטה קאי לטיגן נוקס והטיחה את נוקס אל שולחן, מה שאיפשר לקאי להצמיד את נוקס לניצחון; מעשה זה הגדיר את דמותה של גונזלס כרעה. לאחר אירוע זה, גונזלס הפכה לשומרת הראש של קאי, כאשר היא עוזרת לה לנצח בקרבות שלה. הקרב הראשון שלה במסגרת אירוע שלם וצפה הגיע ב-7 ביוני במסגרת האירוע , שבו הצטוותה לדקוטה קאי וקנדיס לאריי בהפסדן בקרב שלוש נגד שלוש לטיגן נוקס, מיה יים ושוטצי בלאקהארט. בספיישל NXT Halloween Havoc, שנערך ב-28 באוקטובר, גונזלס נחלה הפסד לריאה ריפלי. ב-2 בדצמבר, גונזלס הפסידה לשוטצי בלאקהארט בקרב אשר קבע מי תחזיק ביתרון של כניסת מתאבקת ראשונה בכל סבב כניסות מקבוצת בלאקהארט/קנדיס באירוע . באירוע זה, שנערך ארבעה ימים לאחר מכן, קבוצת קנדיס (קנדיס לאריי, דקוטה קאי, ראקל גונזלס וטוני סטורם) ניצחה את קבוצת שוטצי (שוטצי בלאקהארט, אמבר מון, ריאה ריפלי ואיאו שיראי) במסגרת קרב ה-WarGames. בפרק העוקב של התוכנית "NXT" שלושה ימים לאחר מכן, גונזלס ניצחה בקרב יחידים את אמבר מון. בספיישל NXT New Year's Evil, שנערך ב-6 בינואר 2021, גונזלס ניצחה את ריאה ריפלי בקרב מי שעומדת אחרונה. ב-27 בינואר, גונזלס ודקוטה קאי ניצחו את אלייה וג'סי קמאה בסיבוב הראשון של טורניר הזוגות לזכר דאסטי רודס הראשון בתולדות הארגון. שבוע לאחר מכן, השתיים גברו על קיידן קרטר וקייסי קטנזארו בשלב חצי הגמר על מנת להעפיל לגמר. גמר זה, שנערך ב-14 בפברואר במסגרת האירוע הפגיש את קאי וגונזלס ואת אמבר מון ושוטצי בלאקהארט לקרב שבו קאי וגונזלס גברו על האחרונות וכתוצאה מכך הפכו למחזיקות הראשונות בגביע טורניר הזוגות לזכר דאסטי רודס לנשים. בעקבות זכייתן, השתיים קיבלו קרב עתידי על אליפות זוגות הנשים של ה-WWE, שנערך ב-3 במרץ, ובו הם הפסידו באופן מעורר מחלוקת לאלופות, ניה ג'קס ושיינה בייזלר. שבוע לאחר מכן, כתוצאה מצורת ההפסד, הג'נרל מנג'ר של NXT, ויליאם ריגל, הציג בפניהן את אליפות זוגות הנשים של NXT ואף הכתיר אותן לאלופות הזוגות הראשונות. לעומת זאת, כבר באותו הערב, הן הפסידו את חגורות האליפות לאמבר מון ושוטצי בלאקהארט. ב-24 במרץ, גונזלס ודקוטה קאי גברו על איאו שיראי וזואי סטארק. שבוע לאחר מכן, גונזלס ניצחה בקרב יחידים את סטארק.
אלופת הנשים של NXT והפיוד עם דקוטה קאי (2021–2022).
בלילה הראשון של האירוע , שנערך ב-7 באפריל, גונזלס ניצחה את איאו שיראי וזכתה באליפות הנשים של NXT. ב-11 במאי, גונזלס הגנה בהצלחה על תוארה מול מרסדס מרטינז. ב-25 במאי, גונזלס ודקוטה קאי הפסידו לאמבר מון ושוטצי בלאקהארט. באירוע , שנערך ב-13 ביוני, גונזלס הגנה בהצלחה על תואר לאחר שניצחה את אמבר מון. ב-20 ביולי, גונזלס רשמה הגנה מוצלחת על התואר, כאשר היא ניצחה את זאיה לי. באירוע NXT TakeOver 36, שנערך ב-22 באוגוסט, גונלס רשמה הגנה מוצלחת על התואר, כשגברה על שותפתה לשעבר, דקוטה קאי. ב-28 בספטמבר בפרק של התוכנית "NXT 2.0", גונזלס הגנה על תוארה בהצלחה מול פרנקי מונייה, אך לאחר הקרב היא הותקפה על ידי קבוצת טוקסיק אטרקשן (מנדי רוז, ג'יג'י דולין וג'ייסי ג'יין). בפרק הספיישל NXT Halloween Havoc, שנערך ב-26 באוקטובר, גונזלס הפסידה את תוארה למנדי רוז, זאת לאחר שדמות מסתורית הכתה את גונזלס בגבה בעזרת את; דמות זו נחשפה לאחר מכן כדקוטה קאי. באירוע NXT WarGames, שנערך ב-5 בדצמבר, גונזלס ביחד עם קורה ג'ייד, איאו שיראי וקיי לי ריי ניצחו את דקוטה קאי וטוקסיק אטרקשן במסגרת קרב ה-WarGames המסורתי. ב-21 בדצמבר בפרק של התוכנית "NXT 2.0", גונזלס גברה על דקוטה קאי בקרב רחוב. בפרק הספיישל NXT New Year's Evil, שנערך ב-4 בינואר 2022, גונזלס כשלה בניסיונה להפוך בפעם השנייה לאלופת הנשים לאחר שהפסידה למנדי רוז בקרב משולש אשר כלל בנוסף את קורה ג'ייד. ב-1 בפברואר בפרק של התוכנית "NXT 2.0", גונזלס ניצחה בקרב יחידים את קורה ג'ייד. במופע המקדים לאירוע NXT Stand &amp; Deliver, שנערך ב-2 באפריל, קאי וגונזלס זכו באליפות זוגות הנשים של NXT בפעם השנייה בקריירה שלהן לאחר שגברו על טוקסיק אטרקשן (ג'יג'י דולין וג'ייסי ג'יין). לעומת זאת, תקופת כהונתן נמשכה כשלושה ימים לאחר שהפסידו בקרב החוזר בפרק העוקב של התוכנית. קרב זה התברר כאחרון של גונזלס במותג.
סמאקדאון (2022–היום).
ב-8 באפריל בפרק של התוכנית "סמאקדאון", גונזלס הופיעה בקטע מאחורי הקלעים, עתה תחת שם במה חדש, ראקל רודריגז. ב-13 במאי, רודריגז נענתה בחיוב לאתגר הפתוח שהציבה אלופת הנשים של סמאקדאון, רונדה ראוזי על חגורת האליפות שלה; מנגד, רודריגז נחלה הפסד בקרב בין השתיים. שבוע לאחר מכן, רודריגז גברה על שוטצי. ב-17 ביוני, רודריגז ניצחה את שיינה בייזלר וכתוצאה מכך העפילה לקרב הכסף בבנק של הנשים באירוע כסף בבנק.
סורת פאטר
סורת פאטר (בערבית: سورة فاطر, "הבורא") היא הסורה ה-35 בקוראן.
הסורה מונה 45 פסוקים, ושמה נגזר מהפסוק הראשון בה.
הסורה נקראת גם "סורת אל-מלאיקה", (سورة الملائکة, "המלאכים") וגם שם זה נגזר מהפסוק הראשון.
מקטמת
מקטמת, או קטמת, או דה-ביקר (DeBeaker) היא כלי עבודה חקלאי חמשלי, המיועד לקיטום מקור, ציפורן או אצבע של עופות, בדרך כלל תרנגולות במשקים, על מנת למנוע קניבליזם בקרבות בין העופות ובכך למנוע פחת בייצור ביצים בלולי מטילות.
מבנה.
המקמטת בנויה מגוף חשמלי שיוצר חום של כ-750 מעלות צלזיוס בלהב פלדה צר. הלהב החם חותך את האיבר הנקטם שמונח בינו לבין סדן מתכת (בדומה לגיליוטינה) ומופעל על ידי דוושת רגל, דבר המאפשר למפעיל חופש תנועה בידיו כדי לאחוז בבעל החי המטופל.
היסטוריה.
המכשיר שהומצא ויוצר בארצות הברית היה בשימוש נרחב בישראל בשלושת העשורים הראשונים לעצמאות. כיום מיוצר המכשיר בהודו ונמצא בשימוש במדינות העולם השלישי.
פלאצו טה
פלאצו דל טה
Bela (בעברית: בלה) הוא סינגל שהוקלט על ידי הזמרת-יוצרת הטורקייה האנדה ינר. השיר יצא לאור ב-6 ביולי 2020, כסינגל שלא מתוך אלבום, על ידי חברת התקליטים פול פרודקשנס, כמה חודשים לאחר צאתו של הסינגל "Pencere". על מנת לעזור בקידום שלו, הוציאה ינר קליפ נלווה עבור השיר.
השיר הגיע למקום השני במצעד טורקיה טופ 20.
רקע וכתיבה.
השיר נכתב, הולחן והופק על ידי ברקסאן &amp; מישה. ב-28 באוגוסט 2020, חודש וכמה ימים לאחר צאתו המקורית, הצליח השיר להגיע למקום השני במצעד טורקיה טופ 20, אך נחסם מלכבוש את הפסגה על ידי הלהיט "Cennetten Çiçek", של הזמרת-יוצרת הטורקייה זהרה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות.
וידאו קליפ.
הווידאו קליפ המלא שיצא עבור השיר הועלה לערוץ היוטיוב של פול פרודקשנס ב-6 ביולי 2020, ביום צאתו כסינגל. לאורכו של הקליפ, ניתן לראות את ינר, כשהיא רוקדת עם בחור ריקודים שונים לצלילי השיר. ישנן סצנות בהן ניתן לראותה כשהיא לבד, תוך שהיא לובשת מעיל אדום וכפפות שחורות.
נכון לאוקטובר 2020, מונה הצפיות של הקליפ עומד על למעלה מ-6 מיליון צפיות.
מרקוס ונדל דה סילבה
מרקוס וֶנדֶל ואלה דה סילבה (בפורטוגזית: Marcus Wendel Valle da Silva; נולד ב-28 בספטמבר 1997), הידוע בכינויו ונדל, הוא כדורגלן מקצועני ברזילאי, המשחק כקשר בזניט סנקט פטרבורג מליגת העל הרוסית בכדורגל.
קריירת מועדונים.
פלומיננסה.